देग्लायबो राज्यो नाङैनो महामारिया करना भाइरासनि गिख्रंथाव थासारिनि समाव लकदाउन सोलिफुबाय थानाय समाव एरैनो जिरायना थाया लासे अर्गानिक लाव आबाद खालामनाय जादों होन्नानै बुङो। बसुमतारीआ मिथिहोबावनाय बादिब्ला 4 बिघा हायाव गासै नै रोजा लाव बिफां गायनाय जादों आरो नै रोजा लाव बिफांनि फिथाइखौ सामफ्रोमबो खानानै बाजारआव थाइसेयाव नोगोद 60 एबा 70 रांआव फारहरनाय जायो होन्नानै बुङो आरो दानफायाव 90 रोजा रां खामायनो हायो होन्ना बुंबावयो। लाव फिथाइफोरखौ कक्राझार बाजार, हल्टुगाव बाजार, तिनालि आरो ओनसोलनि साखाथि फाखाथि ओनसोलफोराव फारहरनाय जायो होन्नानै फोरमायथियो।